Source: http://www.urso.gov.sk/?q=node/639
Timestamp: 2020-07-02 22:38:08+00:00

Document:
Zoznam výrobcov elektriny prevádzkujúcich zariadenia na výrobu elektriny, ktorým zaniklo právo na podporu podľa § 3 ods. 1 písm. c) alebo písm. e) zákona č. 309/2009 Z. z. | Úrad pre reguláciu sieťových odvetví
Zoznam výrobcov elektriny prevádzkujúcich zariadenia na výrobu elektriny, ktorým zaniklo právo na podporu podľa § 3 ods. 1 písm. c) alebo písm. e) zákona č. 309/2009 Z. z.
Zoznam výrobcov elektriny prevádzkujúcich zariadenia na výrobu elektriny, ktorým zaniklo právo na podporu podľa § 3 ods. 1 písm. c) alebo písm. e) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov (ďalej len „zákon č. 309/2009 Z. z.“) v dôsledku právnej skutočnosti podľa § 3b ods. 5 písm. c) zákona č. 309/2009 Z. z.
Úrad pre reguláciu sieťových odvetví podľa § 9 ods. 1 písm. l) zákona č. 250/2012 Z. z. o regulácii v sieťových odvetviach vykonáva zisťovanie vyrovnania finančných záväzkov regulovaných subjektov voči štátu na účely cenovej regulácie, vecnej regulácie a splnenia podmienok podpory podľa osobitného predpisu (zákon č. 309/2009 Z. z.).
Podľa § 3b ods. 5 písm. zákona č. 309/2009 Z. z. právo na podporu doplatkom alebo príplatkom podľa § 3 ods. 1 písm. c) alebo písm. e) zaniká pre zariadenie výrobcu elektriny, ak počas doby podpory podľa § 3 ods. 6
a) výrobca elektriny neuhradil daňový nedoplatok na dani okrem úroku z omeškania, úroku a pokuty ani v lehote určenej v daňovej exekučnej výzve správcu dane podľa osobitného predpisu (§ 91 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov) alebo ani v lehote pätnástich dní odo dňa právoplatnosti rozhodnutia o odvolaní výrobcu elektriny proti daňovej exekučnej výzve, ak podal výrobca elektriny odvolanie proti daňovej exekučnej výzve a v rozhodnutí o odvolaní bola potvrdená povinnosť výrobcu elektriny nedoplatok uhradiť, alebo ani v lehote určenej v upovedomení o začatí exekúcie podľa osobitného predpisu (zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov) alebo ani v lehote pätnástich dní odo dňa právoplatnosti rozhodnutia o námietkach proti exekúcii alebo právoplatnosti rozhodnutia o odvolaní proti rozhodnutiu, ktorým sa vyhovelo námietkam, ak podal výrobca elektriny námietky proti exekúcii alebo odvolanie proti rozhodnutiu, ktorým sa vyhovelo námietkam, a v rozhodnutí o námietkach alebo v rozhodnutí o odvolaní proti rozhodnutiu, ktorým sa vyhovelo námietkam, bola potvrdená povinnosť výrobcu elektriny nedoplatok uhradiť,
c) výrobca elektriny neuhradil dlžné sumy na poistnom na sociálne poistenie a dlžné sumy na príspevkoch na starobné dôchodkové sporenie ani v lehote pätnástich dní odo dňa doručenia predpisu sociálnou poisťovňou podľa osobitného predpisu (§ 144 a 152a zákona č. 461/2003 Z. z. o sociálnom poistení v znení neskorších predpisov).
Dňom zániku podpory je podľa § 3b ods. 6 zákona č. 309/2009 Z. z. deň márneho uplynutia lehoty na úhradu nedoplatkov alebo dlžných súm podľa odseku 5. K zániku podpory dochádza ex lege, čiže priamo zo zákona. V tejto súvislosti úrad nevedie žiadne konanie ani nevydáva žiadne rozhodnutie o zániku podpory.
Úrad pre reguláciu sieťových odvetví podľa § 3b ods. 7 zákona č. 309/2009 Z. z. na svojom webovom sídle zverejňuje a aktualizuje zoznam zariadení výrobcov elektriny, ktorým zaniklo právo na podporu podľa tohto zákona s uvedením dátumu, ktorému zaniklo právo na podporu.
Súčasne bude Úrad pre reguláciu sieťových odvetví o týchto skutočnostiach informovať zúčtovateľa podpory.
Úrad pre reguláciu sieťových odvetví týmto oznámením aktualizuje k 25. 05. 2020 "Zoznam výrobcov elektriny prevádzkujúcich zariadenia na výrobu elektriny, ktorým právo na podporu podľa zákona č. 309/2009 Z.z. zaniklo", zverejnený 16. 03. 2020.
Aktualizácia zoznamu k 25. 05. 2020 bola schválená Poradou vedenia úradu č. 11/2020 dňa 27.05.2020. Súčasne bude Úrad pre reguláciu sieťových odvetví o týchto skutočnostiach informovať zúčtovateľa podpory.
Zoznam výrobcov elektriny prevádzkujúcich zariadenia na výrobu elektriny, ktorým právo na podporu podľa zákona č. 309/2009 Z. z. zaniklo (verzia 25.05.2020)
Zoznam výrobcov elektriny prevádzkujúcich zariadenia na výrobu elektriny, ktorým právo na podporu podľa zákona č. 309/2009 Z. z. zaniklo (verzia 16.03.2020)

References: § 3
 § 3
 § 3
 § 3
 § 9
 § 3
 § 3
 § 3
 § 3
 § 3